recursal/SuperWikiNEXT-32B huggingface dataset:
**מחוז גאבס** (בערבית תוניסאית: **ولاية ڨابس**) הוא אחד מ-24 מחוזות תוניסיה והוא ה-8 בשטחו וה-16 בגודל אוכלוסייתו. הוא משתרע על שטח של 7166 קמ"ר ואוכלוסייתו מונה 374,300 נפש, נכון למפקד האוכלוסין שנערך בשנת 2014. בירת המחוז היא גאבס.

גאוגרפיה
--------

מחוז גאבס נמצא בדרום מזרח תוניסיה, על חוף מפרץ גאבס, 376 ק"מ דרומית לבירה תוניס. גאבס נמצא מדרום להרי האטלס ונחשב כחלק מצידו הצפוני ביותר של מדבר סהרה. משום גודלו הרב גאבס מציע כמה נופים מגוונים ומנוגדים: חוף ים, הרים, מדבר, יער רחב ידיים ונאות מדבר. גם קצהו המזרחי של אגם המים הרדודים שוט אל-פייג' נמצא בתחום המחוז.

חוף הים התיכון של המחוז הוא מחצית מקו החוף של מפרץ גאבס ומהווה מקום בילוי מרכזי עבור תושבי המחוז.

חלוקה אדמיניסטרטיבית
--------------------

מבחינה אדמיניסטרטיבית, המחוז מחולק לעשר נציגויות, בהן עשר עיריות ותשע מועצות מקומיות. אוכלוסיית הערים על פי מפקד האוכלוסין מ-2014 מתוארת להל"ן:

| שם העיר | אוכלוסייה (2014) |
| --- | --- |
| **גאבס** | 130,984 |
| שנני א-נחאל | 14,803 |
| ענוש | 28,051 |
| אל-מתויה | 10,716 |
| אודרוף | 9,932 |
| אל-חאמה | 41,607 |
| מתמאתה | 1,847 |
| מתמאתה אל-ג'ידה | 7,526 |
| מארת' | 11,678 |
| א-זראת | 5,627 |
| **סך הכל:** | **374,300** |

תיירות
------

מבקרים רבים במחוז מגיעים אל העיר מתמאתה, המורכבת כולה מתושבים ברברים ומאופיינת באדריכלות ייחודית. בערים הגדולות ניתן למצוא באזארים עשירים במוצרים ייחודיים, כמו מוצרי עץ, אבן, מתכת וטקסטיל מסורתיים, המושכים תיירים מכל רחבי העולם.

כלכלה
-----

באזאר בעיר גאבס
רוב הכלכלה של המחוז מסתמכת, בדומה לרבים אחרים באזור זה של צפון אפריקה, על דיג וחקלאות. למעשה, המחוז הוא אחד מהעשירים ביותר במיני דגים וכלכלת הדיג שלו היא מהחזקות במדינה. במגזר התעשייתי, המחוז הוא ביתו של "המרכז לתעשייה כימית" המשמש בעיקר לחציבת פוספט ויש בו תעשיית מזון ענפה.

במחוז נמל ראשי יחיד ובו כעשרה מקומות עגינה, מה שהופך אותו למרכז של חילופי הסחורה בין המחוז לכל ישות מוניציפלית אחרת. בשנת 2000 נאמדה כמות הסחורה שנכנסה לנמל בכ-4,000,000 טונות. כ-41.5% מהאוכלוסייה העובדת במחוז עוסקת בתעשייה למיניה, כ-35.5% עוסקים בעבודות לא מוגדרות ו-23% עוסקים בחקלאות.

קישורים חיצוניים
----------------

ויקישיתוף מדיה וקבצים בנושא **גאבס** בוויקישיתוף
* 

* אתר האינטרנט הרשמי של גאבס
* התפרצות נגיף קורונה במחוז גאבס, באתר AllAfrica
* כתבה על הפרטת תעשיית הביוב במחוז גאבס בין היתר, באתר AFRIK 21

ביאורים
-------

1. ↑  השם התקני לנווה מדבר בצורת רבים, על פי האקדמיה ללשון העברית.

הערות שוליים
------------

1. 1 2  Gouvernorat de Gabès, web.archive.org, ‏2014-12-19
2. ↑  Tunisia Census Data: Population, 2014 - Tunisia Data Portal, web.archive.org, ‏2015-05-18
3. ↑  RESULTATS | Institut National des Statistiques, web.archive.org, ‏2014-10-29
4. ↑  נוה ונאות מדבר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562452405171
* LCCN: n85346716
* VIAF: 141971623
* WorldCat (עם VIAF): 141971623

 |
פירוש נוסף ערך זה עוסק בנהר במיתולוגיה היוונית. אם התכוונתם למשמעות אחרת, ראו סטיקס (פירושונים).
נהר סטיקס, גוסטב דורה
**סטיקס** (ביוונית עתיקה: **Στυξ** בתרגום לעברית: **נהר השנאה**) במיתולוגיה היוונית הוא שמו של הנהר שגבל בין הארץ לשאול, ממלכתו של האדס, והקיף אותו תשע פעמים. הנהרות סטיקס ופלגתון (Phlegethon), אכרון (Acheron) וקוקיטוס (Cocytus) התלכדו יחד במרכז השאול לביצה גדולה. הנהרות החשובים האחרים בשאול היו לתה (Lethe) וארידאנוס (Eridanos). הגרסה הבודהיסטית של נהר זה ידועה בשם הנהר סנזו (Sanzu). 

על סטיקס שמר כארון, אשר העביר את הנשמות מגדתו אחת לשנייה. בגרסאות אחרות, פלגיאס שמר על פלגתון, נהר ראשי אחר, אך דנטה אליגיירי שם את פלגיאס לשמור על סטיקס.

האלים רחשו כבוד לסטיקס ונשבעו בשמו. זאוס שנשבע לתת לסמלה (Semele) כל שתבקש, הוכרח לעמוד בהתחייבותו והדבר הסתיים במותה. הליוס, הבטיח באופן דומה לפאתון כל שיחפוץ, והחובה למלא אחר השבועה גם היא הסתיימה במותו. אלים שלא מילאו אחר שבועתם הוכרחו לשתות את מי הנהר, שגרמו להם ללקות בעילפון למשך שנה, ולאחר שקמו שמעלפונם, היו מנודים מחברת האלים למשך תשע שנים נוספות.

במיתולוגיה היוונית סטיקס קשור בעיקר עם העולם הבא, אך בנצרות תואר כדמות המצוייה בגיהנום. מקובל לחשוב, שמשיט המעבורת כארון הוא שהעביר את נשמות המתים על פני הנהר סטיקס אל השאול, אך במקורות היווניים והרומיים, כמו גם אצל דנטה, כארון השיטם על פני הנהר אכרון. דנטה הפקיד את פלגיאס על הנהר סטיקס וקבע אותו כמעגל החמישי של הגיהנום, בו נענשים הזועמים ומלאי החמה בהטבעה ללא קץ במים בוציים.

האלה סטיקס
----------

"סטיקס" הוא גם שמה של אלה קדמונית המייצגת את אותו נהר, והייתה רוח הנהר הנקבית היחידה. היא הייתה בתם של אוקיינוס וטתיס, הרתה לפאלאס וילדה את זלוס, ניקה, קראטוס וביאה ועל פי כמה גרסאות גם את אאוס.

סטיקס עמדה לצדו של זאוס במלחמת אלי האולימפוס בטיטאנים, הטיטאנומכיה, והייתה הראשונה להושיט לו עזרה. בשל כך נפל בחלקה הכבוד כי אלים ובני אדם יישבעו בשמה.

הנימפה סטיקס
------------

סטיקס הוא גם שמה של נימפת מים, ניאדה, אשר הנהר שלה היה קדוש ומקודש ביותר. להישבע בשמה הייתה השבועה הקדושה ביותר שאל יכול היה להישבע. הפירוש המילולי של שמה הוא "מלאת שנאה". לעיתים קרובות מתייחסים לנימפה ולאלה כאל אותה דמות.

קישורים חיצוניים
----------------

ויקישיתוף מדיה וקבצים בנושא **סטיקס** בוויקישיתוף
**נוה עמיאל** הוא כפר נוער דתי השוכן בעמק יזרעאל ליד המושב שדה יעקב

הכפר הוקם בשנת 1947 על ידי עליית הנוער על שם הרב משה אביגדור עמיאל, רבה הראשי של תל אביב.

הכפר מתנהל על פי אורח חיים דתי, הצוות בכפר מנסה לגשת אל החניכים בהקשר זה מתוך אהבה ובחירה ולא מתוך כפייה. הכפר פונה לנערים שנשרו ממסגרות חינוכיות, מרבית הנערים שמגיעים אל הכפר באים מבתים דתיים לאומיים וחרדיים.

הכפר היינו כפר נוער חינוכי-טיפולי, אשר מייצר עבור החניך מעטפת רחבה שרואה אותו בכל מצב ומתמקד אך ורק בהצלחתו והעצמתו. כל הצוותים השונים בכפר פועלים באוריינטציה טיפולית ומדברים את השפה החינוכית והטיפולית יחדיו.

בכפר לומדים נערים בכיתות ט'–יב' מכל רחבי הארץ. הכפר מפוקח ומלווה על ידי משרד החינוך ומשרד הרווחה ובבעלות רשת "דעת" המפעילה מסגרות חינוכיות מגוונות.

בנוה עמיאל פועל בית ספר ייחודי אשר עוזר לנערים להשלים את פערים הלימודיים שצברו. לכל נער ישנה מערכת אישית שמותאמת אך ורק עבורו והלמידה מתבצעת בקבוצות קטנות וביחס אישי. רוב מוחלט של הנערים יוצאים בסוף כיתה י"ב עם תעודת בגרות או תעודת הסמכה טכנולוגית.

מלבד מהמערכת הלימודית, בכפר ישנם מענים רבים לחניכים בעלי ערך טיפולי וחינוכי רחב, כגון: תכנית מצוינות בספורט, חדר מוסיקה ואולפן הקלטות מקצועי, מגרש פוצ'יוולי, חדר כושר, ספרייה, אורוות סוסים מקצועית, תחום שטח נרחב של טיולים ופעילויות אתגר, ומערך אופניים מצויד.

רוב הבוגרים של נוה עמיאל בוחרים ללכת לאחר סיום י"ב למסגרות המשך כהכנה לצבא, כגון מכינות, שנת שירות ולימודי י"ג-י"ד טכנולוגיים. הבוגרים מצליחים לייצר חיים עצמאים ומשתלבים בשירות צבאי ובשוק העבודה.

קישורים חיצוניים
----------------

* 

* אתר האינטרנט הרשמי של נוה עמיאל
* נוה עמיאל, ברשת החברתית פייסבוק

הערות שוליים
------------

1. ↑  נוה עמיאל באתר רשת דעת
ורנית של meubelwonder
פרסומת לוורנית בשיקגו (1883)
 המונח "לקה" מפנה לכאן. אם הכוונה למשמעות אחרת, ראו לקה (פירושונים).
פרסומת לוורנית בקליפורניה (1917)
**ורנית**, **ורניש** (מאנגלית: **Varnish**) או **לכה** הוא נוזל המכיל שרף אשר מיועד לציפוי משטחים. כאשר הנוזל מתייבש נוצר ציפוי דק ושקוף המגן על משטחים מפני שריטות, אבק, חשיפה לאור ומפגעים נוספים.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

אופן השימוש
-----------

ציפוי גיטרות בוורנית בטנסי
ציפוי רהיטים בוורנית בתוניסיה
הוורנית לרוב נמכרת בתצורה נוזלית, נמשחת במברשת או ספוג על המשטח הדרוש ומתייבשת במהירות. לאחר הייבוש, אין אפשרות להסירה אלא באמצעים כימיים. ורנית מורכבת משילוב של שמן מתייבש, שרף או רזין אקרילי עם חומר מדלל נדיף. לרוב ורנית מתייבשת למשטח חלק ומבריק, אך קיימים סוגים בעלי ברק סאטן ואף ציפוי מט.

ורנית יכולה להתייבש כתוצאה מהתנדפות של החומר המדלל, או חמצון של חלק ממרכיביה. ורניות אקריליות או מבוססות מים מתייבשות עם התנדפות המים (שהוחדרו לתערובת עם חומר מתחלב), אך דורשות זמן נוסף כדי להגיע לייבוש עמוק, שעשוי לשנות את גוון וברק הוורנית. חשיפה לשמש או אור חזק עשויה אף היא להאיץ את קצב ההתייבשות של ורנית.

סוגים שונים של ורנית
--------------------

### לכה

ורנית מהירת ייבוש, מבוססת מדללים כגון אצטון, ולפיכך דליקה. מגיעה שקופה או בצבעים שונים. מומלץ להשתמש בה בתרסיס, כדי לצמצם סיכון של התלקחות הנוזל. שמה נובע מהמילה Lacquer, שמו של חרק (Laccifer lacca) שמהפרשותיו בעבר היו רוקחים לכות לציפוי כלי חרס ועץ. כיום, לכה מבוססת כמעט תמיד על ניטרוצלולוזה. ניתנת להסרה במדלל.

### ורנית אקרילית

ורנית מבוססת מים, עשויה משילוב של שרף אקרילי, מים וחומר מתחלב. לוורנית האקרילית מקדם שבירת אור נמוך (אינה יוצרת עיוות בגוון האור) ונחשבת צלולה מאוד. בניגוד לצבעי אקריליק, ורנית אקרילית מתייבשת למשטח נטול נקבוביות ולפיכך אינה מקבל גוון אפור עם חשיפה לאבק. סוגים שונים של ורנית אקרילית חסינים לאור אולטרא סגול, ומשפרים את עמידות הצבעים של העצם המשוח בחשיפה לאור שמש.

### ורנית שרף

ורנית מבוססת חומר אורגני מוקשה למחצה, המופק מצמחים או חרקים מסוימים. שני הסוגים הפופולריים של וורנית שרף הם ורנית המדוללת באלכוהול (Spirit Varnish), וורנית מדוללת טרפנטין. הוורנית יכולה לכלול שמנים, צבענים ואף שעווה, וקיימים עשרות מתכונים להשגת מראה מבריק, מט ואף אטום. לאחר שהשרף מתייבש, לא ניתן לדללו שנית.

### ורנית אפוקסי

ורנית המבוססת על שילוב של שני חומרים, אפוקסי וזרז ייבוש, שיש לערבבם מיד לפני השימוש. קיים פרק זמן מוקצב החל מרגע הערבוב בו ניתן למרוח את הוורנית, ולאחריו היא מתייבשת ואי אפשר להסירה. פרק זמן זה תלוי משמעותית בטמפרטורה, אך לא בלחות (דבקי אפוקסי יכולים להתייבש גם מתחת לפני הים).

סכנת התלקחות
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ראו גם
------

* לק ציפורניים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ורניש** |
| ויקימילון ערך מילוני בוויקימילון: **ורנית** |
| ויקישיתוף תמונות ומדיה בוויקישיתוף: **ורנית** |

* ורנית, באתר אנציקלופדיה בריטניקה (באנגלית)

הערות שוליים
------------

1. ↑  הערך "Varnish" באינציקלופדיה בריטניקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534288205171
* BnF: cb119412981 (data)
* GND: 4255907-8
* NDL: 00574143
* NKC: ph122175

 |
יבלת תפילה. מחוץ למסגד אל-חראם
**יבלת תפילה** היא יבלת על המצח הקיימת אצל מוסלמים אדוקים, בעיקר במצרים.

האסלאם דורש ממאמיניו להתפלל חמש פעמים ביום (צלאה). תפילה הכוללת כריעה על מחצלת תפילה ונגיעה באדמה עם המצח. כאשר עושים זאת בחוזקה לפרקי זמן ממושכים, עלולות להתפתח יבלות על המצח שנחשבות כסימן של אדיקות. למשל, ההוכחות לאדיקותו של אנואר סאדאת היו יבלות על מצחו מהשתטחות חוזרת ונשנית בתפילה.

מנהג זה מוזכר בקוראן:

> 
> מחמד שליח אלהים הוא, ואנשי בריתו יכבידו את ידיהם על הבוגדים; אך איש את אחיו ירחמו. הנך רואה בכרעם על ברכם ומשתחוים לאלהים למען הפיק ממנו רצון ורחמים. הכרת פניהם [יבלת התפילה] תענה בהכנעתם. בתורה ובאיוואנגיליאום תמצא עליהם את המשל הזה: הם נמשלו כזרע המוציא את הקנה ומחזקהו ומגדלהו לשבולת המרימה את ראשה על גזעה להרוות את נפש הזורע. והבוגדים ילבשו כלימה, ולמאמינים ולעושי טוב העיד אלהים כפרת עון ושכר גדול.
> 
> 
> 
> — אות (כט)
> 

חלק מהמוסלמים מאמינים גם שביום תחיית המתים, היבלת הזו תאיר באור לבן עצום. עם זאת, גאווה אסורה באסלאם. אם גבשושית התפילה עלולה לגרום לגאווה, יש לנקוט באמצעי זהירות כדי לעצור היווצרות בליטה, שכן זכות התפילה עלולה להתבטל.

בהקשר למנהגים הגופניים בזמן התפילה, מלבד הופעת הסימן על גבי המצח, דווח על סימנים דומים גם על גבי המרפקים, ברכיים וקרסוליים.

קישורים חיצוניים
----------------

* התייחסות ליבלת תפילה אצל 'גברים, נשים ואלוהים(ים)'

הערות שוליים
------------

1. ↑  Slackman, Michael (18 בדצמבר 2007). "Fashion and Faith Meet, on Foreheads of the Pious". נבדק ב-2021-10-02. `{{cite web}}`:  (עזרה)
2. ↑  Magdi Abdelhadi (23 ביוני 2008). "Signs of division on Egypt's brow". *BBC News*. נבדק ב-2011-01-10. `{{cite web}}`:  (עזרה)
3. ↑  M. Cangiano, Mahmmod J. Chisti, Mark A.C. Pietroni, Jonathan H. Smith, Extending Prayer Marks as a Sign of Worsening Chronic Disease, Journal of Health, Population and Nutrition, 2011, Vol. 29, No. 3
פירוש נוסף ערך זה עוסק במינרל שהוא גם אבן חן. אם התכוונתם למשפחה של מינרלים, ראו קבוצת הספינל.

**ספינל** הוא מינרל שהוא גם אבן חן.

תיאור
-----

נוסחת הספינל היא MgAl2O4. צורת תא היחידה של הסריג היא מארז צפוף קובייתי הבנוי מטטרהדרונים שבמרכזם אטום מגנזיום, וקדקודיהם אטומי חמצן, ואוקטהדרונים שבמרכזם אטום האלומיניום. צורת הגביש הנפוצה היא אוקטהדרון, לרוב כגבישים תאומים. המינרל יכול להיות חסר צבע אבל לרוב צבעו אדום, כחול, ירוק, צהוב, חום או שחור. בעבר התגלה בסרי לנקה ספינל נדיר בצבע לבן, אך כיום אין יודעים את מקורו. את הספינל מוצאים בחצץ אבני החן שבסרי לנקה, ובאבני הגיר במיאנמר, בתאילנד, בברזיל ובאפגניסטן. בגלל צבעו האדום נעשה לעיתים שימוש בספינל הזול יותר כתחליף לאודם. בכתר הקיסרי הבריטי, המשמש להכתרת מלכי אנגליה, יש אבן הקרויה "אודם הנסיך השחור" (Black Prince's Ruby), שהיא בעצם ספינל. גם אבן החן המכונה "אודם טימור" (Timur Ruby) בתכשיטי המלכה היא ספינל.

מקור שמו של המינרל אינו ודאי. אחת ההשערות היא כי מקורו מהמילה היוונית "ספינה", שפירושה "קוץ", רמז לצורת הגביש של המינרל. ספינל אדום שקוף היה קרוי "אודם ספינל" או "אודם באלאס", ובזמנים קדומים לא הבדילו בינו לבין אבן אודם אמיתית. הכינוי "באלאס" הוא קיצור של באלאסקיה, שמו הקדום של חבל בדחשן, אזור במרכז אסיה המצוי במעלה הנהר קוקצ'ה, אחד מיובליו של האמו דריה. ספינל צהוב מכונה רוביקלה.

ניתן למצוא ספינל שהוא מינרל מותמר גם כמינרל ראשוני בסלעי יסוד בסיסיים, משום שבמאגמה היוצרת סלעי יסוד אלה, תחמוצת האלומיניום אינה עוברת תהליכים ליצירת פצלת השדה אלא מתגבשת לקורונדום או מתרכבת עם מגנזיום ליצירת ספינל. זו הסיבה מדוע מוצאים ספינל ואודם יחד.

על שם המינרל ספינל קרויה קבוצה שלמה של מינרלים, קבוצת הספינל. הנוסחה הכללית של המינרלים במשפחה היא X)(Y)2O4), כאשר X מייצג קטיונים מתכתיים דו־ערכיים כדוגמת מגנזיום, ברזל, ניקל, מנגן ו/או בדיל. ו-Y מייצג קטיונים מתכתיים תלת־ערכיים כדוגמת אלומיניום, ברזל, כרום, ו/או מנגן.

ספינל בישראל
------------

החל משנת 2000 דיווחה חברת שפע בישראל ג'י אם בע"מ כי במסגרת עבודות אקספלורציה אחר מרבצי אבני חן באזור הר הכרמל ועמק יזרעאל נמצאו ספינלים שחורים. 

בשנת 2020 קיבלה החברה "תעודת תגלית" מהמפקח על המכרות במשרד האנרגיה על מרבץ כלכלי שנמצא בעמק זבולון וכולל מגוון אבני חן ובתוכם ספינל. 

החל משנת 2022 פועלת חברת בת של שפע, חברת הולי ג'מס אי. סי. בע"מ באמצעות מותג התכשיטים HOLYGEMS בייצור שיווק ומכירה של תכשיטי יוקרה המשובצים באבני ספינל שנכרו בישראל.

לקריאה נוספת
------------

* Deer, Howie and Zussman (1966) **An Introduction to the Rock Forming Minerals**, Longman, pp.424-433.

קישורים חיצוניים
----------------

ויקישיתוף מדיה וקבצים בנושא **ספינל** בוויקישיתוף
* ספינל: ההיסטוריה והמסתורין מאחורי אבן־חן מופלאה(הקישור אינו פעיל)
* ספינל באתר Mineral Galleries
* science/spinel-series ספינל, באתר אנציקלופדיה בריטניקה (באנגלית)

* Spinel structure by Steven Dutch
* Spinel structure

הערות שוליים
------------

1. ↑  ראו אנימציה מבוססת Java באתר.webmineral.

  


|  |  |
| --- | --- |
| בקרת זהויות עריכת הנתון בוויקינתונים | 
* LNB: 000334794

 |
**דרך אם המושבות** היא דרך ראשית המחברת את שכונת אם המושבות בפתח תקווה דרך אזור התעשייה קריית אריה לאזור התעשייה הצפוני של בני ברק, קניון איילון (רמת גן) ולרמת החייל (תל אביב).

מיקום
-----

כביש זה הוא ציר רוחב (מזרח-מערב) אשר מאפשר גישה לאזורי המסחר והתעשייה בצפון בני ברק והוא מהווה דרך חלופית לקליטת עומסי התנועה הקיימים בציר ז'בוטינסקי (כביש 481), אשר צפויים להתגבר עם כניסת הרכבת הקלה לרחוב.

הכביש ישמש גם ככביש שירות לכביש 491 (איילון מזרח) העתידי.

היסטוריה
--------

מחלף אם המושבות לכיוון דרום, דצמבר 2022
החלק הצפוני של דרך אם המושבות שימש כביש הגישה לפתח תקווה, כאשר הכניסה למושבה הייתה דרך רחוב פינסקר.

ב-13 ביולי 2011 נפתח לתנועה מחלף אם המושבות הכולל מסלולי כניסה ויציאה מכביש אם המושבות לכביש 4 מצדו המערבי וגשר מעל כביש 4.

ב-22 במרץ 2012 נפתח לתנועה קטע ההמשך עד לרחוב ראשון לציון בשכונת אם המושבות. בהמשך ייפתח מקטע הדרך עד לצומת סגולה.

ב-27 במרץ 2016 החליטה וועדת השמות של עיריית פתח תקווה לקרוא לחלק מהדרך על שמו של איש העסקים שלמה שמלצר (אשר חברת השכרת הרכבים בבעלותו "שלמה סיקסט" נמצאת באזור התעשייה קריית אריה החל מ-1990), כהוקרה על תרומתו לתעסוקה בפתח תקווה.

מחלף אם המושבות ואזור התעשייה קריית אריה. תצלום אוויר, פברואר 2014

קישורים חיצוניים
----------------

ויקישיתוף מדיה וקבצים בנושא **דרך אם המושבות** בוויקישיתוף
* מאמר - סיקור מהלך הקמת מחלף אם המושבות, מהנדס אורי שקד, CivilEng הפורטל הישראלי להנדסה אזרחית, בנייה וסביבה

הערות שוליים
------------

1. ↑  שירות גלובס, ‏בשורה לתושבי פ"ת: מחלף "אם המושבות" ייפתח ביום ד', באתר גלובס, 7 ביולי 2011
2. ↑  טל סרוסי, תתרגלו: בקרוב דרך אם המושבות תיקרא על שמו של שלמה שמלצר ז"ל, באתר מלאבס פתח תקווה, ‏3 בספטמבר, 2017
**דעת תבונות** הוא מספרי היסוד של רבי משה חיים לוצאטו, הרמח"ל.

על הספר
-------

כרוב ספרי הרמח"ל עוסק ספר זה בחכמת הקבלה. בשונה מספריו האחרים, בספר זה הסתיר רבי משה את חוכמת הקבלה וכמעט ולא השתמש במושגים קבליים. (הרעיונות הכתובים בספר זה מובאים בספרו האחר "ספר הכללים" בצורה קבלית ואף לא כדו-שיח). יש המשערים שמפני כך התקבל והתפרסם ספרו זה יותר משאר ספריו.

הרב חיים פרידלנדר הוציא מהדורה מוארת של הספר, והפנה בעניינים רבים להקבלות בספר הכללים.

מבנה הספר
---------

הספר בנוי בצורה של ויכוח בין שתי ישויות המשוחחות כביכול ביניהן, כאשר האחת היא "השכל" והשנייה, "הנשמה". צורת כתיבה זו הייתה נפוצה בתקופת חיבור הספר. השכל הוא המסביר ואילו הנשמה היא השואלת. הספר מתחיל בשאלות ששואלת הנשמה וככל שהספר מתקדם, שאלות אלה מתבררות.

מרעיונות הספר
-------------

מושגים מרכזיים בספר הם "הנהגת הייחוד" ו"הנהגת המשפט" שחידש הרמח"ל. בספר מבואר שהנהגת המשפט היא ההנהגה שעל פיה הקב"ה מתנהג עם הברואים לפי מעשיהם. אם מעשיהם טובים, ינהג עימם בטוב. וכן להפך. הנהגת הייחוד לעומת זאת היא התייחסות הבורא לברואים ולבריאה ללא קשר למעשי בני האדם, וכל תפקידה הוא להביא בצורה נסתרת ומשולבת בהנהגת המשפט, את העולם לשלמותו המתוכננת מראש, גם ללא מעשים טובים. כמו כן, מוסבר בספר עניין זמני העולם לפי התקופות השונות, למשל הזמן שטרם חטא אדם הראשון, הזמן שאחר החטא, הזמן שעד מתן תורה, הזמן ממתן תורה, ובכלל, זמני ה"הארת פנים" לעומת זמני ה"הסתר פנים". במקומות מסוימים בספר עוסק הרמח"ל בקיצור גם בזמנים שאחר ששת אלפי השנה בהם העולם קיים על פי המסורת היהודית, ומסביר עד האלף העשירי, שבו אין לנו השגה, ונקרא, בהשאלה מ"מעשר בהמה"-עשירי קודש.

קישורים חיצוניים
----------------

* דעת תבונות בוויקיטקסט
* ירושלים תשס"א באתר היברו בוקס
* משה חיים לוצאטו (1707-1747.), דעת תבונות, דף שער בספרייה הלאומית
* הרב אורי שרקי

הערות שוליים
------------

1. ↑  ראו לדוגמה ספר שומר אמונים לרב יוסף אירגס. גם בתקופות מוקדמות יותר אנו מוצאים צורת חיבור זו, למשל בספר הכוזרי לרבי יהודה הלוי.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007373479505171

 |
**זה קורה** הוא פזמון שכתב והלחין שמוליק קראוס. השיר ידוע בביצועו על ידי אריק לביא.

רקע
---

השיר נכתב עבור הסרט "אדם" שיצא לאור בשנת 1973. אלי מגן הקליט אותו לראשונה עבור הסרט, אך ההקלטה נגנזה. לבסוף נותרה בסרט רק מנגינתו. בשנת 1975 הקליט אותו אריק לביא עבור אלבומו "דיוקן", וביצוע זה הוא המוכר ביותר לשיר.

השיר מדבר על אי הוודאות מה ילד יום בקרב בני האדם.

במצעד הפזמונים העברי השנתי של קול ישראל לשנת תשל"ה (1975) דורג השיר במקום ה-19.

קראוס סיפר בהופעה שלנעמי שמר היה חלק בכתיבת המילים בפזמון.

דני ליטני ביצע גרסת כיסוי לשיר. בשנת 1998 ביצע יזהר אשדות גרסת כיסוי לשיר שהוקלטה עבור פרויקט עבודה עברית. בשנת 2003 רמיקס של השיר יצא במסגרת האלבום "פלסטלינה 1" של פוליאנה פרנק. בשנת 2020 ישי לוי ורבקה זוהר ביצעו גרסת כיסוי לשיר שהוקלטה במסגרת פרויקט צו השעה.

בשנת 2012 הוכתר השיר כאחד מ-100 השירים העבריים הנבחרים של "שבת עברית ב-103" בתחנת 103fm.

קישורים חיצוניים
----------------

* אריק לביא - זה קורה, סרטון באתר יוטיוב (אורך: 4:02)
* מילות השיר "זה קורה", באתר שירונט
* יוסי חרסונסקי, עיון ביקורת, באתר יוסי מיוסיק
* ניתוח מוזיקלי של השיר באתר מלודיה - Melodia.me
* לדף השיר באתר הספרייה הלאומית

הערות שוליים
------------

1. ↑  זה קורה, באתר האינטרנט של עופר גביש, מרץ 2020
2. ↑  דויד פרץ, זה קורה, באתר תרבות.il
3. ↑  "זה קורה": רבקה זהר וישי לוי בדואט מרגש. צפו, באתר "סרוגים", 28 באוקטובר 2020
4. ↑  מצעד שבת עברית - 2012
**אירינה אנדרייבנה דוידובה** (ברוסית: **Ирина Андреевна Давыдова**; נולדה ב-27 במאי 1988) היא אתלטית רוסייה. זכתה באליפות אירופה באתלטיקה 2012 שנערכה בהלסינקי בריצת 400 מטר משוכות. תוצאה זו נפסלה בשנת 2022 על ידי היחידה להגינות באתלטיקה שבהתאחדות האתלטיקה הבין-לאומית.

ביוגרפיה
--------

דוידובה נולדה במוסקבה. היא מתאמנת בהדרכתם של צ'ימריסוב וסיצ'ב.

באוניברסיאדה שנערכה בשנג'ן, סין בשנת 2011 זכתה דוידובה במדליית כסף בריצת 400 מטר משוכות בתוצאה של 55.50 שניות, אחרי אנה ירושצ'וק מאוקראינה (55.15 שניות).

### אלופת אירופה

באליפות אירופה באתלטיקה שנערכה בהלסינקי, פינלנד ביוני 2012 זכתה דוידובה במדליית זהב בריצת 400 מטר משוכות בשיא אישי ותוצאת השנה בעולם של 53.77 שניות, לפני דניסה רוסולובה מצ'כיה שקבעה שיא אישי חדש של 54.24 שניות ואנה ירושצ'וק שקבעה אף היא שיא אישי חדש של 54.35 שניות.

שיאים אישיים
------------

* ריצת 400 מטר: 51.94 שניות
* ריצת 400 מטר משוכות: 53.77 שניות

קישורים חיצוניים
----------------

ויקישיתוף מדיה וקבצים בנושא **אירינה דוידובה** בוויקישיתוף

* אירינה דוידובה, באתר olympedia.org
* אירינה דוידובה, באתר התאחדות האתלטיקה הבין-לאומית
* אירינה דוידובה, באתר ליגת היהלום
* אירינה דוידובה, באתר Track and Field (נשים)

הערות שוליים
------------

1. ↑  הודעה על סנקציות בעקבות אמרוץ, באתר Athletics Integrity Unit, ‏פברואר 2022
2. ↑  רשימת ספורטאים שנפסלו, באתר Athletics Integrity Unit

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14297577

 |
רבי **ישעיה אורנשטיין**, (תקצ"ו, 1836 - י"ט בחשוון תרס"ט, נובמבר 1908) היה מראשי היישוב היהודי בירושלים במאה ה-19, ממקימי השכונות החדשות בעיר, מייסד וראש ישיבת "אוהל משה". היה שד"ר, חסיד חב"ד וממונה על כולל חב"ד.

ביוגרפיה
--------

נולד בצפת, בנם של רבי אורי אורנשטיין ומרת זיסל בת רבי יצחק מינקובסקי, ה"קרן אורה". אביו היה ממשפחת הרב מרדכי זאב אורנשטיין, רבה של לבוב. עלה לארץ ישראל מהעיירה זאטל שליד סלונים בשנת תקצ"ד יחד עם סבו הרב משה וואלאברניק. סבו נרצח בעת הביזה הגדולה בצפת יחד עם שניים מדודיו. 

בהיותו בן חצי שנה אירעה רעידת האדמה בצפת, אמו שהייתה באותם רגעים מחוץ לביתה, ניצלה יחד עם התינוק הקטן שהחזיקה בידיה, אך שתי אחיותיו הגדולות נקברו תחת ההריסות ונפטרו. בשנת תר"א עברה משפחתו לחברון. אביו נסע בתקופה זו כשד"ר מטעם כולל חב"ד. בשנת תר"ו חזר אביו לארץ ישראל והמשפחה התיישבה בירושלים. 

היה תלמידו של הרב משה יהודה לייב מקוטנא, וכתב חלקים גדולים מספרו "תפארת ירושלים". הוא מוזכר מספר פעמים בספרו של רבו, "זית רענן". כן נמנה עם תלמידיו של רבי אליהו יוסף ריבלין, ואף ערך את ספרו "אהלי יוסף" והכינו לדפוס.

נישא לצפורה בת הרב משה ריבלין ("מגיד"). עוד בהיותו צעיר התמנה לממלא מקום אביו כסופר ומזכיר כולל חב"ד, ומאוחר יותר התמנה לממונה הכולל. לצד היותו חסיד חב"ד, פעל יד ביד עם הפרושים, ועבד בשיתוף פעולה עם הרב יוסף זונדל מסלנט.

הוא היה ממייסדי השכונות מאה שערים ובית יעקב. הוא נמנה עם חברי הוועד הראשון במאה שערים. 

בהגיע הרב משה יהושע יהודה לייב דיסקין לירושלים היה ממקורביו. בהסכמתו הקים יחד עם בנו רבי יעקב אורנשטיין ישיבה על שמו של הרב דיסקין, ישיבת אהל משה ועמד בראשו. 

נמנה עם המתנגדים התקיפים להיתר המכירה, ובשנת 1889 פרסם ב"החבצלת" מכתב גלוי תקיף נגד הרבנים שצידדו בהיתר המכירה. 

היה בין מייסדי החברה לקניית אדמת יריחו - מיזם משנת תרל"ב (1872) לקניית אדמות כיכר הירדן ליד יריחו מידי השלטונות העות'מאנים לצורך הקמת יישוב יהודי.

עסק גם במסחר באתרוגים, ונסע לשם כך מספר פעמים לרוסיה. 

בערוב ימיו שכל את בנו היחיד רבי יעקב, יד ימינו בהנהלת כולל חב"ד וישיבת אוהל משה. תקופה קצרה לאחר מכן נפטר.

משפחתו
------

* בנו הרב יעקב אורנשטיין, ראש ישיבת אהל משה. בתו רבקה זיסל נישאה לבן דודה משה בלוי.
* בתו שיינדל אסתר, אשת הרב יצחק שלמה בלוי, אבי משפחת בלוי הירושלמית, ממנהלי בית היתומים דיסקין ומחבר הספר "מלא העמר".
* בתו יוכבד ('יוכקע'), אשת ר'מרדכי מאיר הורביץ. בתם שרה זיסל נישאה לבן דודה ר' צבי (הרשל) בלוי, בנו של הרב יצחק שלמה בלוי.
* בתו שרה נחמה, אשת הרב משה פרנקנטל-שוחט, שעל פי הוראת רבו מהרי"ל דיסקין שימש ראש השוחטים בירושלים, אך בהגיעו לגיל ארבעים פרש ועסק כל ימיו בתורה.
* חתנו המקובל רבי מנחם מאניש שיינברגר, מתלמידי הכתב סופר.

נינו הרב יצחק אביגדור אורנשטיין היה רב הכותל הראשון, ממגיני הרובע היהודי ומחלליו.

לקריאה נוספת
------------

* משה בלוי, **על חומותיך ירושלים**,
* הרב יצחק אביגדור אורנשטיין **יומן הכותל המערבי**
* אריה ליב פרומקין - אליעזר ריבלין, **תולדות חכמי ירושלים** חלק ג' (לפי המפתח).

קישורים חיצוניים
----------------

* דוד תדהר (עורך), "ישעיה אורנשטיין", באנציקלופדיה לחלוצי הישוב ובוניו, כרך ג (1949), עמ' 1300
* כרטיס הקבר של ישעיה אורנשטיין, באתר הר הזיתים
* אזכור אורנשטיין בזכרונות יצחק שריון באתר פרויקט בן-יהודה
* מכתבי הרב אורנשטיין בענייני פעילותו הציבורית, הארכיון הציוני המרכזי
איור של אגם האש בדת המצרית כפי שתואר בספר מתים מתקופת הממלכה החדשה (~1550 לפנה"ס)
**אגם האש** הוא אתר המוזכר בדת מצרים העתיקה וכן בנצרות, בחזון יוחנן שבברית החדשה, כאתר שבו מענישים את הרשעים לאחר המוות.

דת מצרים העתיקה
---------------

בכתבי ארונות קבורה שהתגלו על גבי ארונות קבורה ממצרים העתיקה מתואר עולם המתים כעולם הכולל נהרות ואגמי אש. עולם זה מתואר בשעה החמישית של אמדואת (טקסט המתאר את עולם המתים) ומשתמש בהירוגליף הבריכה המתאר מים אולם צבוע בצבע אדום והמוקף בהירוגליף המחתה המציין בעירה או אש.

בפפירוס אני (גרסה משנת 1250 לפנה"ס של ספר המתים) מתואר אגם האש כבריכה ריבועית אדומה שבכל אחד מקצותיה בבון אדום, ולצד הבריכה הירוגליף המחתה.

נצרות – ספר ההתגלות
-------------------

השטן מעונה באגם האש, איור מתוך ספר השעות העשירות מאוד של דוכס ברי.
בחזון יוחנן (ספר ההתגלות) חמישה פסוקים המתארים את אגם האש:

* החיה ונביא השקר יזרקו לתוך אגם האש:

> 
> וַתִּתָּפֵשׂ הַחַיָּה וּנְבִיא הַשֶּׁקֶר אִתָּהּ אֲשֶׁר־עָשָׂה הָאוֹתוֹת לְפָנֶיהָ וְהִדִּיחַ בָּהֶן אֶת־נֹשְׂאֵי תָּו־הַחַיָּה וְהַמִּשְׁתַּחֲוִים לְצַלְמָהּ וּשְׁנֵיהֶם הֻשְׁלְכוּ חַיִּים בַּאֲגַם־הָאֵשׁ הַבֹּעֵר בְּגָפְרִית
> 
> 
> 
> — חזון יוחנן, י"ט, 20, בתרגומו של פרנץ דליטש
> 

* גם השטן נזרק לאותו אגם:

> 
> וְהַשָׂטָן אֲשֶׁר הִדִּיחָם הֻשְׁלַךְ בַּאֲגַם־אֵשׁ וְגָפְרִית אֲשֶׁר־שָׁם גַּם־הַחַיָּה וּנְבִיא הַשָּׁקֶר וְיֻסְּרוּ יוֹמָם וָלַיְלָה לְעוֹלְמֵי עוֹלָמִים
> 
> 
> 
> — שם, כ' 10
> 

* המוות עצמו, האדס, וכן כל מי שלא נכתב בספר החיים נזרק לאגם האש:

> 
> וְהַמָּוֶת וְהַשְּׁאוֹל הֻשְׁלְכוּ בַאֲגַם־הָאֵשׁ וְהוּא הַמָּוֶת הַשֵּׁנִי; וְכָל־אִישׁ אֲשֶׁר לֹא־נִמְצָא כָתוּב בְּסֵפֶר הַחַיִּים הֻשְׁלַךְ בַּאֲגַם הָאֵשׁ
> 
> 
> 
> — שם, כ', 14 - 15
> 

* הפחדנים, חסרי האמונה, הרוצחים, הנואפים, המכשפים, והשקרנים נזרקים לאגם האש:

> 
> אֲבָל רַכֵּי הַלֵּב וַאֲשֶׁר אֵינָם מַאֲמִינִים וְהַמְגֹאָלִים וְהַמְרַצְּחִים וְהַזֹּנִים וְהַמְכַשְּׁפִים וְעֹבְדֵי הָאֱלִילִים וְכָל־הַמְשַׁקְּרִים חֶלְקָם הָאֲגַם הַבֹּעֵר בְּאֵשׁ וְגָפְרִית אֲשֶׁר־הוּא הַמָּוֶת הַשֵּׁנִי
> 
> 
> 
> — שם, כ"א, 8
> 

הפרשנות המסורתית היא כי "אגם האש" ו"המוות השני" עליו מדובר הם ענישה נצחית באש, ולא מוות רגעי.

ראו גם
------

* גיהנום
* האדס
* שאול
* כור המצרף

קישורים חיצוניים
----------------

ויקישיתוף מדיה וקבצים בנושא **אגם האש** בוויקישיתוף
* אגם האש במצרים העתיקה והשפעתו על דמות השאול בנצרות
* האם אתם חושבים שקיים גיהנום? כיצד ניתן לתאר את הגיהנום? (אורכב 18.09.2020 בארכיון Wayback Machine) באתר "כנסיית האל הכול יכול"
**It Won't Be Long** הוא שיר של להקת הרוק האנגלית הביטלס, שיצא כרצועת הפתיחה באלבומם השני בבריטניה With the Beatles משנת 1963, והיה השיר המקורי הראשון שהוקלט עבורו. למרות שלכתיבת השיר ניתן קרדיט ללנון-מקרטני, את השיר כתב בעיקר ג'ון לנון, כאשר פול מקרטני סייע במילים ובסידור.

כתיבה
-----

ג'ון לנון תבע את השיר הזה בשנים 1971 ו-1980[דרוש מקור]. בערך בשנת 1995 תיאר פול מקרטני את השיר כשיר של ג'ון, אך נכתב בשיתוף פעולה. "ג'ון בעיקר שר את השיר אז זה היה רעיון שלו אבל שנינו ישבנו וכתבנו את זה"[דרוש מקור]. הפזמון הוא משחק מילים על המילים "be long" ו-"belong". השיר כולל סימנים מסחריים של ההתחלה של הביטלס כמו אמירה של yeah וריף גיטרה בהדרגה. עוד דבר אופייני לשלב זה של כתיבת השירים של הביטלס הוא הסיום המלודרמטי (בדומה ל-"She Loves You", שזה עתה הוקלט ועמד להשתחרר) שם המוזיקה נעצרת, ומאפשרת ללנון אימפרוביזציה ווקאלית קצרה לפני שהשיר מסתיים ב"barber shop major seventh ("She Loves You" מסתיים ב-major sixth). ה-middle eight משתמש באקורדים היורדים כרומטית עליהם שרו לנון, מקרטני והריסון בנקודות מנוגדות.

ג'ון לנון, בראיון האחרון שלו, אמר למגזין Playboy כי השיר היה התחלה של קהל רחב יותר למוזיקת הביטלס מאשר הקהל הצעיר שעקב אחריהם בימי המועדונים שלהם בליברפול. "רק לאחר שמבקר מטעם לונדון טיימס שאמר שהכנסנו 'Aeolian cadences' ב-"It Won't Be Long" שמעמד הביניים הקשיבו לנו... עד היום, אין לי מושג מה זה 'Aeolian cadences'. הם נשמעים כמו ציפורים אקזוטיות". למעשה, המבקר, ויליאם מן, כתב את זה על השיר "Not a Second Time". מגזין הרולינג סטון הצהיר ש-"It Won't Be Long" היה "סוג השיר שהיה בראשו של בוב דילן כאשר כתב שאקורדי הביטלס היו 'מקוממים, פשוט מקוממים'" [דרוש מקור]. כאשר המלחינים לא היו בקיאים בתאוריה המוזיקלית, השיר משלב אקורדים שהוא "לא אמור", הוא נמצא בסולם E אבל מסתובב ל-D, C ו-F# ו"הכלאה של D ו-Bm"[דרוש מקור].

משתתפים
-------

* ג'ון לנון - שירה בדאבל-טראקינג, גיטרת קצב
* פול מקרטני - קולות רקע, בס
* ג'ורג' האריסון - קולות רקע, גיטרה מובילה
* רינגו סטאר - תופים
* ג'ורג' מרטין - מפיק
* נורמן סמית' - טכנאי קול

קישורים חיצוניים
----------------

* מידע על היצירה "It Won't Be Long" באתר מיוזיק בריינז

הערות שוליים
------------

1. ↑  Playboy Interview with John Lennon and Yoko Ono:Published in January 1981 issue, מתוך אתר beatlesinterviews.org

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: a3fb304a-3680-369c-b9a1-61d0931a1a60

 |
**הקורפוס ההררי ה-51** (בגרמנית: **LI. Gebirgs-Armeekorps**) היה קורפוס של הורמאכט שלחם במלחמת העולם השנייה.

היסטוריה
--------

ב-15 באוגוסט 1943 הוקם הקורפוס בווינה כקורפוס הררי, והועמד תחת פיקוד ולנטין פוירשטיין. בדצמבר 1943 נשלח הקורפוס לאיטליה כחלק מהארמייה ה-14, ולחם עימה בקרב מונטה קאסינו, ולאחר מכן לחם הקורפוס בקרבות השונים באיטליה כחלק מהארמייה העשירית והארמייה ה-14 לסירוגין. בינואר 1945 מונה פרידריך וילהלם האוק למפקד הקורפוס, ופיקד עליו עד סוף המלחמה.

מפקדים
------

* ולנטין פוירשטיין (15 באוגוסט 1943 - ינואר 1945)
* פרידריך וילהלם האוק (ינואר 1945 - 2 במאי 1945)

סדר הכוחות
----------

### קרב מונטה קאסינו

בקרב מונטה קאסינו כלל הקורפוס את היחידות הבאות:

* דיוויזיית הרייכסגרנדיר ה-44
* דיוויזיית הצנחנים ה-1
* דיוויזיית היגר ה-114
* הדיוויזיה ההררית ה-5

### מתקפת האביב של בעלות הברית בצפון איטליה

במתקפת האביב של בעלות הברית בצפון איטליה כלל הקורפוס את היחידות הבאות:

* דיוויזיית היגר ה-114
* הדיוויזיה ה-334
* הדיוויזיה ה-232
* הדיוויזיה ה-148
* דיוויזיית הברסליירי ה-1 "איטליה"

קישורים חיצוניים
----------------

* הקורפוס ההררי ה-51 באתר lexikon-der-wehrmacht (בגרמנית)
גנרל **ולנטין פוירשטיין** (בגרמנית **Valentin Feurstein**;‏ 18 בינואר 1885 – 8 ביוני 1970) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

פוירשטיין נולד ב-18 בינואר 1885 בברגנץ, שהשתייכה לאימפריה האוסטרו-הונגרית. בשנת 1906 התגייס לצבא האוסטרו-הונגרי, והצטרף לרגימנט הקייזר-יגר ה-2. במהלך מלחמת העולם הראשונה לחם פוירשטיין עם יחידתו, וב-15 במאי 1915 הועלה לדרגת האופטמן.

לאחר המלחמה הצטרף פוירשטיין לצבא האוסטרי, ומילא בו תפקידי פיקוד ומטה. ב-1 בספטמבר 1924 הועלה פוירשטיין לדרגת אוברסט לויטננט, ובסתיו 1928 הועלה לדרגת אוברסט. ב-25 ביוני 1935 הועלה לדרגת גנרל מיור, ומונה למפקד הדיוויזיה האוסטרית ה-3.

לאחר סיפוח הצבא האוסטרי לורמאכט, מונה פוירשטיין ב-1 באפריל 1938 למפקד הדיוויזיה ההררית ה-2, וב-1 ביוני 1939 הועלה לדרגת גנרל לויטננט.

### מלחמת העולם השנייה

עם פרוץ המלחמה היה פוירשטיין מפקד הדיוויזיה ההררית ה-2, ולחם עימה במהלך המערכה בפולין כחלק מהקורפוס ה-22 במסגרת הארמייה ה-14. במהלך המערכה בנורווגיה לחם פוירשטיין עם הדיוויזיה שבפיקודו בטרונדהיים ובנרוויק, וב-4 במרץ 1941 הועבר לעתודת המילואים. ב-1 בספטמבר 1941 הועלה פוירשטיין לדרגת גנרל הכוחות ההרריים, וב-25 בינואר 1943 מונה למפקד הקורפוס ה-70 בנורווגיה. ב-15 באוגוסט 1943 מונה פוירשטיין למפקד הקורפוס ההררי ה-51 באיטליה, וב-12 באוגוסט 1944 קיבל את עיטור צלב האבירים של צלב הברזל. בינואר 1945 פרש פוירשטיין מתפקידו, ובאפריל 1945 נפל בשבי בעלות הברית.

### לאחר המלחמה

בקיץ 1948 שוחרר פיירשטיין מהשבי. לאחר שחרורו התגורר פוירשטיין באינסברוק, עד למותו ב-8 ביוני 1970.

קישורים חיצוניים
----------------

ויקישיתוף מדיה וקבצים בנושא **ולנטין פוירשטיין** בוויקישיתוף
* ולנטין פוירשטיין באתר lexikon-der-wehrmacht (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 123555434
* ISNI: 0000 0000 1281 6788
* LCCN: n2017039188
* VIAF: 72304117
* WorldCat: lccn-n2017039188

 |
גנרל **הרמן מץ** (בגרמנית: **Hermann Metz**; 9 ביוני 1878 – 25 במאי 1959) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

מץ נולד ב-9 ביוני 1878 בקאסל, שהשתייכה לקיסרות הגרמנית. בשנת 1897 התגייס מץ לצבא האימפריה הגרמנית, והצטרף לרגימנט הגרנדירים של המשמר ה-8 (ברנדנבורג ה-1 - פרידריך וילהלם השלישי, מלך פרוסיה). בשנת 1898 הועבר לרגימנט הרגלים ה-164 (הנובר ה-4), עמו לחם במהלך מלחמת העולם הראשונה, וב-22 במרץ 1918 הועלה לדרגת מיור. על פעולותיו בקרבות קיבל מץ את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף מץ לרייכסווהר, ומילא בו תפקידי פיקוד ומטה. ב-1 באפריל 1923 הועלה מץ לדרגת אוברסט לויטננט, וב-1 במאי 1927 הועלה לדרגת אוברסט. ב-1 בפברואר 1928 מונה למפקד רגימנט הרגלים ה-7 (הפרוסי), וב-1 בפברואר 1931 הועלה לדרגת גנרל מיור. ב-1 באפריל 1931 פרש מץ לביתו, ובשנת 1935 מונה למורה להיסטוריה צבאית באקדמיה הצבאית בברלין.

### מלחמת העולם השנייה

עם פרוץ המלחמה מונה מץ למפקד פיקוד משמר הגבול בקיסטרין, שהפך תחת פיקודו בסוף אוקטובר 1939 לקורפוס ה-34. ב-1 במרץ 1940 הועלה מץ לדרגת גנרל לויטננט, וב-1 בדצמבר 1940 הועלה לדרגת גנרל חיל הרגלים. במהלך מבצע ברברוסה לחם מץ עם הקורפוס שבפיקודו בגזרה הדרומית, כחלק מהארמייה השישית, והשתתף בקרב קייב ובקרב אומן, וב-23 בדצמבר 1941 פרש מץ מתפקידו. ב-11 בינואר 1942 קיבל מץ על פעולותיו את עיטור הצלב הגרמני בזהב, וב-31 בינואר 1943 פרש מץ מהצבא.

### לאחר המלחמה

לאחר שחרורו התגורר מץ בברלין, עד למותו ב-25 במאי 1959.

קישורים חיצוניים
----------------

* הרמן מץ באתר lexikon-der-wehrmacht (בגרמנית)

הערות שוליים
------------

1. ↑  ליתר דיוק - הפיקוד המיוחד הגבוה ה-34 (Höheres Kommando z.b.V. XXXIV)
**גל** הוא השם שניתן בחיל הים הישראלי לסדרת צוללות מדגם 540 של חברת ויקרס (Vickers) הבריטית. שלוש צוללות מדגם זה, אח"י (ראשי תיבות של **א**וניית **ח**יל ה**י**ם) **גל**, אח"י **תנין** ואח"י **רהב**, שירתו בחיל הים הישראלי משנות השבעים, עד לסוף התשעים. לאח"י "תנין" ואח"י "רהב" מדגם גל קדמו צוללות באותו שם, אשר היו מסדרה S והיו הצוללות הראשונות בחיל הים, לפני שהוצאו מן השרות בשנות השישים המאוחרות.

שמות הצוללות
------------

מקור שמות שתי הצוללות האחרונות בשמות שתי מפלצות המתוארות בספר ישעיהו – "רהב" ו"תנין": "עורי עורי לבשי-עוז, זרוע ה'--עורי כימי קדם, דורות עולמים; הלוא את-היא המחצבת רַהַב, מחוללת תַּנִּין." (ישעיהו נ"א, ט).

היסטוריה
--------

הצוללות הקודמות של חיל הים מסדרת T סיימו את שירותן בשנת 1974, ורק כעבור כשנתיים חודשה פעילות הצוללות, עם כניסתן לשירות של הצוללות מסדרת גל.

הצוללות מסדרת גל נבנו עבור חיל הים במספנות ויקרס בבריטניה על פי תכנון גרמני שהיה מבוסס במידה רבה על דגם 206 הגרמני. הפעיל אותן צוות מצומצם, שליש מגודלו של הצוות שהפעיל את צוללות ה-T. טווחי הסיור הוקטנו והותאמו למלחמה באויבים השוכנים בימים ובחופים קרובים. למרות גודלן הקטן צוידו צוללות "גל" במיטב כלי הנשק, התצפית, ההאזנה והאלקטרוניקה של אותה תקופה, ובהם מגלה שידורי מכ"ם מתוצרת "אלביט".

הצוללת הראשונה, אח"י גל בפיקודו של רס"ן ישראל לשם, הגיעה לארץ ב-21 בדצמבר 1976. הצוללת השנייה שהושקה, אח"י תנין בפיקודו של רס"ן דורון עמיר הגיעה לנמל חיפה ביולי 1977. אח"י רהב בפיקודו של רס"ן עמירם עינת הגיעה לחיפה בדצמבר 1977.

בסוף 1979 החלה התקנתה של מערכת לשיגור טילי "הרפון" בכל אחת מצוללות גל, והמערכת הפכה למבצעית ב-1983. 

הצוללות מסדרת גל השתתפו בלחימה מול חופי לבנון במהלך מבצע שלום הגליל.

אח"י רהב הוצאה משרות ב-1997 ונגרטה. אח"י תנין הייתה האחרונה לצאת מהשרות. בטקס שנערך בחיפה ב-2002 הורד נס שירות פעיל מהצוללת ובכך הסתיימה הפעלת הדגם בחיל הים. 

אח"י תנין וגל הובלו לאחר תקופת אחסנה בנמל חיפה למספנה בגרמניה שם הן המתינו לאיתור קונה. בשנת 2007, לאחר שלא נמצאו קונים לצוללות המיושנות, שופצה אח"י גל על ידי המספנה הגרמנית והפכה לצוללת מוזיאון. בעזרת מימון גרמני הועברה הצוללת אל מוזיאון ההעפלה וחיל הים שבחיפה. הצוללת שבה לישראל ב-7 באוקטובר 2007 והועברה על גבי משאית למוזיאון.

ראו גם
------

* הצוללות מסדרת דולפין
* שייטת הצוללות

לקריאה נוספת
------------

* יורם בר-ים, **כלי שיט ישראליים בממד הרביעי**, עמותת דולפין
* זאב אלמוג, **מפקד שייטת 13 - הפלגות חיי**, כנרת, זמורה ביתן, 2014, עמ' 1044-1034
* מיכאל אלדר, **דקר וסיפורה של שייטת הצוללות", הוצאת אריה ניר, מודן. 1997**

קישורים חיצוניים
----------------

ויקישיתוף מדיה וקבצים בנושא **הצוללות מסדרת גל** בוויקישיתוף
* צוללות הגל באתר שייטת הצוללות של אורי דותן בוכנר
* צוללת הגל באתר צה"ל
* דבורה הדר, **צוללת חדשה בחיל הים שיחה עם גדי מנור**, 'בין גלים' גיליון יום חיל הים ה-29 סיון תשל"ו יוני 1976, עמ' 5.

הערות שוליים
------------

1. ↑  אחיה ראב"ד, חיפה: המסע הושלם - הצוללת עגנה במוזיאון, באתר ynet, 12 באוקטובר 2007

| צוללות של חיל הים הישראלי |
| --- |
| הצוללות מסדרת S | אח"י תנין • אח"י רהב |  |
| הצוללות מסדרת T | אח"י לויתן • אח"י דקר • אח"י דולפין |
| הצוללות מסדרת גל | אח"י גל • אח"י רהב • אח"י תנין |
| הצוללות מסדרת דולפין | אח"י דולפין • אח"י לויתן • אח"י תקומה |
| הצוללות מסדרת דולפין AIP | אח"י תנין • אח"י רהב • אח"י דרקון |
| הצוללות מסדרת דקר |  |
**קולנוע ביתי** הוא שם נפוץ למכלול מכשירי האלקטרוניקה הביתיים המשמשים ליצירת "חוויה של קולנוע" בבית הפרטי. בפרט, שימוש מקובל בשם זה הוא לתיאור מערכת האודיו מרובת הערוצים, בניגוד למערכת סטריאו ביתית רגילה. 

חדר קולנוע ביתי

שמע - רמקולים
-------------

מערכת האודיו מכילה בדרך כלל מערך רמקולים הקפי. מבנה נפוץ הוא 5.1 - חמישה רמקולים (מרכז-קדמי, ימין-קדמי, שמאל-קדמי, ימין-אחורי ושמאל-אחורי) ורמקול נוסף עבור תדרי שמע נמוכים (באסים). מבנה מקובל נוסף הוא 7.1 - דומה ל-5.1 בתוספת שני רמקולים צדדיים.

חוזי (וידאו)
------------

בשני העשורים הראשונים של המאה ה-21 נגני DVD היו מקור החוזי המקובל למערכות ביתיות, אולם כיום משתמשים בנגני וידאו בהבחנה גבוהה עקב איכות החוזי העדיפה שהם מאפשרים.

שמע-מגברים
----------

מערכות קולנוע ביתי כוללות בדרך כלל מגבר עם חיבורי כניסה ויציאה דיגיטליים SPDIF או אנלוגיים (6 כאלה בדרך כלל). במערכות פשוטות יותר מוחלף המגבר במגבר הנמצא על רמקול אקטיבי מרכזי.

הסרט מוצג בדרך כלל על מסכים גדולים במיוחד, להשגת התחושה ה"קולנועית". המסך משמש בדרך כלל גם לצפייה בטלוויזיה, ותקציב הרוכש קובע בדרך כלל את הטכנולוגיה - מסך טלוויזיה (CRT), מסך שטוח (פלזמה או LCD) או מקרן. 

המערכות החדשות משלבות מחשב HTPC או נגני מדיית רשת שמאפשרים השמעה וגם הקלטה לרשת המחשבים. במערכת HTPC ניתן להשתמש לא רק להשמעת מוזיקה וסרטים אלא גם להצגת תמונות כתחליף לאלבומי תמונות מסורתיים.

קישורים חיצוניים
----------------

ויקישיתוף מדיה וקבצים בנושא **קולנוע ביתי** בוויקישיתוף
* אתר העוסק בתחום האודיו והקולנוע הביתי בישראל
* קולנוע ביתי מול קולנוע מסחרי - דומה ושונה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556374505171
* GND: 4686716-8
* LCCN: sh93002564
* NDL: 01150223
* NKC: ph231120

 |
**הילאל מוסא** (בערבית: **هلال موسى**; נולד ב-31 במאי 1990) הוא כדורגלן ערבי-ישראלי המשחק בעמדת הקשר בקבוצת שבאב אל-ח'ליל.

קריירה
------

מוסא החל לשחק כדורגל במחלקת הנוער של הפועל חיפה, וכשהיה בן 18 עבר לקבוצת הנוער של מכבי נתניה. בקיץ 2009 חתם בהפועל בני טמרה מליגה א' צפון. ב-16 באוקטובר 2009 ערך את הופעת הבכורה שלו בקריירה, בתיקו 2–2 נגד מ.ס. כרמיאל/צפת, בו אף כבש את שער הבכורה שלו בקריירה. את עונתו הראשונה כשחקן בוגרים סיים עם 5 שערים ב-27 הופעות. לקראת עונת 2010/2011 עבר להפועל ראשון לציון מהליגה הלאומית, עמה עלה לליגת העל בסיום העונה. ב-20 באוגוסט 2011 ערך את הופעת הבכורה שלו בליגת העל, כשפתח בהרכב בניצחון 4–2 על בני סכנין. בקיץ 2012 חזר לליגה הלאומית כאשר חתם במכבי אום אל-פחם, ובינואר של אותה עונה עבר למכבי אחי נצרת.

בקיץ 2013 חתם בשבאב אל-ח'דר מליגת העל הפלסטינית, במדיה שיחק שנתיים. ב-19 במאי 2014 ערך את הופעת הבכורה שלו בנבחרת פלסטין, בניצחון 1–0 נגד קירגיזסטן. מוסא היה שותף לזכייה של הנבחרת בגביע האתגר של ה-AFC לראשונה בתולדותיה, שאף העניק לה עלייה לגביע אסיה בכדורגל 2015, ובסך הכל ערך שש הופעות במדי הנבחרת.

ב-17 ביולי 2015 חזר לליגת העל כאשר חתם לעונה אחת בהפועל חיפה, אך ב-8 בספטמבר שוחרר מהקבוצה לאחר ששותף רק בשלושה משחקי גביע הטוטו, וכעבור חודש חתם בבני סכנין. ב-24 באוקטובר 2015 ערך את הופעת הבכורה שלו במועדון, כשנכנס כמחליף בתיקו 0–0 מול מכבי נתניה. ב-20 בפברואר 2016 כבש מוסא את שערו הראשון במדי בני סכנין, בניצחון 2–0 על הפועל כפר סבא, ואת עונת 2015/2016 סיים עם שער אחד ב-21 הופעות ליגה. בתחיל עונת 2016/2017 קרע את הרצועה הצולבת, ולא שיחק במהלך כל העונה. במאי 2017 חזר להתאמן לראשונה אחרי תשעה חודשים. בעונת 2017/2018 שותף בשמונה משחקי ליגה.

בקיץ 2018 התאמן עם הפועל עפולה מהליגה הלאומית ואף שיחק משחק אחד בגביע הטוטו, אך בסופו של דבר החליט לחזור לליגה הפלסטינית וחתם באהלי אל-ח'ליל.

ב-15 בספטמבר 2020, מוסא חתם בהפועל כאוכב.

בקיץ 2021 חזר לליגה הפלסטינית וחתם בשבאב אל-ח'ליל.

תארים
-----

נבחרת פלסטין
* גביע האתגר: 2014

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  תומר לוי, ‏הפועל חיפה: הילאל מוסא חתם לעונה אחת, באתר ערוץ הספורט, 17 ביולי 2015
2. ↑  מיקי שוורץ, בני סכנין: הילאל מוסא גמר את העונה, באתר ynet, 3 באוגוסט 2016
3. ↑  דורון בן דור, ‏תורג'מן נפגש עם אבו יונס וצפוי להתמנות למאמן, באתר ONE‏, 13 במאי 2017

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הילאל מוסא"**.





כפר מנדא: אישים
רבי **שמואל יצחק מודילינו** (ה'תט"ז, 1656 – י"ג בחשוון ה'תס"ד, 1703), היה רב, פוסק, דרשן. מחכמי ורבני סלוניקי.

ביוגרפיה
--------

שמואל יצחק נולד למשפחת מודילינו אשר גדלה תלמידי חכמים ופוסקי הלכה מתוכה. חמיו היה מהר"מ אנג'יל.

רבי שמואל יצחק שהיה הרב הכולל בעיר סלוניקי ועסק רבות בצרכי ציבור, השפיע רבות על חיי היהדות במקום, ובתקופתו הייתה העיר מלאה חכמים וסופרים.

בתשובותיו שבספרו **נאמן שמואל** הוא מתאר מאורעות שונות אשר עברו עליו ועל קהילתו באותם ימים, ובין היתר הוא מציין את המגפה שהפילה חללים בעירו. באחת התשובות כתב על עצמו: **ואנכי אדם רך המזג לא אוכל ללכת אנה ואנה מחולי הרגלים, ואביון בעבור נעליים**.

חיבוריו
-------

חלק מכתביו אבדו בצוק העיתים. אך נדפסו ממנו החיבורים הבאים:

* **ארוחת תמיד** – דרשות על התורה. יצא לאור במהדורה חדשה על ידי מוסדות **שובי נפשי**, תשס"ז.
* **דברי שמואל** – דרשות. נדפס רק חלק והשאר אבד.
* **נאמן שמואל** – שאלות ותשובות בכל חלקי ארבעה טורים.
* **שעשוע התלמידים** – על חושן משפט.
* **רננת מזמור** – בקשות ותוכחות.

כמו כן, נדפסו חידושיו למסכת שבועות בתוך הספר **אוריין תליתאי** לנכד אחיו רבי יוסף שמואל, מי שגם היה המגיה של הספר **ארוחת תמיד**.

קישורים חיצוניים
----------------

* שמואל יצחק מודילינו, באתר "החכם היומי"
* שמואל בן יצחק מודיליאנו (1655-1703), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309227305171
* GND: 105315108X
* ISNI: 0000 0000 6692 2578
* LCCN: nr91025357
* NTA: 244630143
* VIAF: 14626531
* WorldCat: lccn-nr91025357

 |
**זיוה אגמי-כהן** (נולדה ב-10 ביוני 1954) היא קצינת משטרה בדימוס, בדרגת תת-ניצב, שכיהנה כראש היחידה הארצית לחקירות הונאה.

ביוגרפיה
--------

אגמי-כהן, בוגרת תיכון עירוני ז' ביפו, התגייסה למשטרת ישראל בגיל 18 במסגרת תוכנית גיוס בוגרות תיכון לשורות הארגון. בתפקידה הראשון שימשה שוטרת תנועה. יצאה לקורס קצינים ובגיל 21 הייתה לקצינה הצעירה בתולדות המשטרה. שימשה מפקדת יחידת הסיור במרחב ירקון, בהמשך שירותה עברה לתחום החקירות, היא שימשה קצינת חקירות במרחב ירקון, ראש מחלק נוער במרחב, סגנית קצין אגף חקירות בו וראש לשכת חקירות במרחב איילון. לאחר מכן כיהנה כקצינת הנוער במחוז תל אביב. עמדה בראש היחידה ללוחמה בפשיעה במנהלת ההגירה וב-2007 מונתה לראש זרוע מקרקעין ביחידה הארצית למאבק בפשיעה הכלכלית.

באפריל 2010 קודמה לדרגת תת-ניצב ומונתה לראש היחידה הארצית לחקירות הונאה, כיהנה בתפקיד עד 2013. במהלך כהונתה הייתה אחראית לניהול החקירה בפרשת הולילנד, בסיומה הומלץ להגיש כתבי אישום נגד ראש ממשלת ישראל אהוד אולמרט, ואנשי ציבור ועסקים נוספים שרובם הורשעו בבית המשפט. פרשות בולטות נוספות בתקופתה היו חקירה והמלצה להעמדה לדין של הרב הראשי יונה מצגר בחשד לביצוע עבירות של קבלת שוחד, מרמה והלבנת הון, חקירה והמלצה להעמדה לדין של ראש עיריית בת ים שלומי לחיאני, פרשת הרב יאשיהו פינטו ופרשת דני דנקנר.

אגמי היא בעלת תואר ראשון במדעי הרוח מאוניברסיטת תל אביב ותואר שני במדע המדינה מאוניברסיטת חיפה. בעלת תואר במשפטים מהמרכז הבינתחומי בהרצליה. 

ב-2014, לאחר פרישתה ממשטרת ישראל, פתחה משרד עורכי דין המתמחה בעבירות צווארון לבן ודיני מיסים. ב-1 במרץ 2021 הצטרפה לתנועת הביטחוניסטים.

בדצמבר 2021, במסגרת תפקידה כעורכת דין, הוקלטה בסתר נותנת המלצה לבצע האזנות סתר, בניגוד לחוק.

קישורים חיצוניים
----------------

* זיוה אגמי-כהן, ברשת החברתית פייסבוק
* זיוה אגמי-כהן באתר משרדה, אגמי כהן סבג ושות' – משרד עורכי דין
* ליאל קייזר, ביקורת במשטרה על חוסר ניסיונה של ראש יאח"ה החדשה במלחמה בשחיתות, באתר הארץ, 6 בדצמבר 2009
* טלי מורנו, כל הדרך למעלה: החוקרת הבכירה מדברת, באתר nana10‏, 7 בפברואר 2014
* ירון דורון, מקור ראשון, אחת שיודעת: "מול נחקר בכיר אתה חייב להיות מקצוען", באתר nrg‏, 24 בפברואר 2017
* אתר למנויים בלבד ניר גונטז', "נחשפתי להרבה מאוד מידע על ראשון... וכל הרשויות. מה זה אומר?" שאולי לא ראוי שתייצגי חשודים בתיק שחיתות שכולו ראשון לציון, באתר הארץ, 7 בדצמבר 2017

הערות שוליים
------------

1. ↑  אלי סניור, אולמרט הגיע מוכן - במשטרה אוספים מסמכים, באתר ynet, 25 במאי 2010
2. ↑   ציוץ של הביטחוניסטים ברשת החברתית אקס (טוויטר), 1 במרץ 2021

| היחידה הארצית לחקירות הונאה |
| --- |
| ראשי היחידה | בנימין זיגל (עד 1985) • יורם גונן (1985–1988) • זכריה בנאי (1988–1991) • יוסי לוי (1991–1993) • זאב אבן-חן • ירחמיאל הלפרין • מירי גולן (1998–2006) • שלומי איילון (2006–2010) • זיוה אגמי-כהן (2010–2013) • אפרים ברכה (2013–2015) • כורש ברנור (2016–2018) • יואב תלם (2018–2021) • אלי מקמל (2021-) |
| מפלגים ביחידה | מפלג חקירות כלכליות • מפלג חקירות א' • מפלג חקירות ב' • מפלג המודיעין |
קערת סוכר לבן
**סוכר לבן** הוא ממתיק טבעי המשמש במגוון רחב של מאכלים ומשקאות. הסוכר מופק בעיקר משני מקורות: קנה סוכר או סלק סוכר. תהליך הייצור של סוכר לבן כולל מספר שלבים שמטרתם להוציא את הסוכרוז מהצמח ולזקק אותו לתבניתו הטהורה והלבנה.

תיאור
-----

תהליך הייצור של סוכר לבן מתחיל בקציר של קני הסוכר או סלק סוכר. לאחר מכן, נדרסים הצמחים או נמעכים להפקת המיץ המכיל את הסוכרוז. המיץ מועבר סדרת תהליכים כימיים ופיזיים הכוללים ריכוז, התקנות, וזיקוק, עד שנוצרת תמצית סוכר טהורה. הסוכר הטהור מגובש לגבישים, שלאחר מכן מיובשים ומופרדים לפי גודלם. בסופו של התהליך, נארז הסוכר ומשווק לצרכן.

תהליך הזיקוק מסיר לחלוטין את הדבשה ומשאיר אך ורק את הסוכרוז, בטוהר גבוה מ-99.7%.  הנוסחה המולקולרית שלו היא C12H22O11

לא ניתן להבדיל כימית בין סוכר לבן המופק מקנה סוכר או מסלק, אך ניתן לזהות את מקורם באמצעות בדיקת פחמן-13. סוכר לבן (וחלק מסוכר חום) המופק מקנה סוכר עשוי להיות מזוקק בעזרת פחם עצמות(אנ').  סוכר המופק מסלק לא מעובד עם פחם עצמות ולכן נחשב טבעוני.

מנקודת מבט כימית ותזונתית, סוכר לבן אינו מכיל - בהשוואה לסוכר חום - מינרלים מסוימים (כגון סידן, אשלגן, ברזל ומגנזיום) הנמצאים בכמויות קטנות במולסה.    ההבדלים היחידים שניתן לזהות הם, אם כן, הצבע הלבן והטעם הפחות דומיננטי.

שימושים
-------

סוכר לבן משמש כממתיק במבחר רחב של מוצרי מזון ומשקה, כולל מאפים, קינוחים, שתייה ממותקת, ועוד. בנוסף לתפקידו כממתיק, הסוכר משמש גם כחומר משמר, עוזר ביצירת טקסטורות נכונות במאפים וקינוחים, ותורם לתהליכי תסיסה בהכנת לחם ואלכוהול.

סחר עולמי
---------

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו. 
### היסטוריה

### סחר עולמי במאה ה-21

היבטים בריאותיים
----------------

  
שגיאות פרמטריות בתבנית:להשלים   
פרמטרי חובה [ נושא ] חסרים 

פרק זה לוקה בחסר. אנא תרמו לוויקיפדיה והשלימו אותו.

ראו גם
------

* סוכר חום

הערות שוליים
------------

1. 1 2  Dario Bressanini (3 ביוני 2009). "Miti culinari 6: lo zucchero veleno bianco". *Le Scienze Blog* (באיטלקית). נבדק ב-30 באוקטובר 2018. `{{cite news}}`:  (עזרה)
2. ↑  "What is sugar?". *Exploratorium*. נבדק ב-15 בנובמבר 2023. `{{cite web}}`:  (עזרה)
3. ↑  "Animal Bones". *www.sucrose.com* (באנגלית). נבדק ב-2019-09-19.
4. ↑  "A List of Bone Char Free Vegan Sugar Companies". *ordinaryvegan.net* (באנגלית). נבדק ב-2019-09-19.
5. ↑  Raffaella Procenzano (28 בינואר 2014). "Lo zucchero bianco fa male più dello zucchero grezzo?" (באיטלקית). נבדק ב-30 באוקטובר 2018. `{{cite news}}`:  (עזרה)
6. ↑  Anahad O'Connor (12 ביוני 2007). "The Claim: Brown Sugar Is Healthier Than White Sugar" (באנגלית). נבדק ב-30 באוקטובר 2018. `{{cite news}}`:  (עזרה)
7. 1 2  Dario Bressanini (6 באפריל 2009). "Miti culinari 5: le virtù dello zucchero di canna". *Le Scienze Blog* (באיטלקית). נבדק ב-30 באוקטובר 2018. `{{cite news}}`:  (עזרה)